**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-1628-2/16**

**Podgorica,13.01.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/97566 od 15.09.2016.godine izjavljene radi poništaja akta Fonda penzijskog i invalidskog osiguranja broj: 01-2396/2 od 01.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 20.10.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt 01-2396/2 od 01.09.2016.godine kojim obavještava podnosioca zahtjeva br. 16/97566 od 29.08.2016.godine, da je tražena informacija kopija analitičkih kartica svih računa za period od 15/08/2016. do 21/08/2016. dostupna na internet stranici Fonda penzijskog i invalidskog osiguranja www.fondpio.me . Obavještenje je dato u skladu sa članom 26 stav 2 Zakona o slobodnom pristupu informacijama, te shodno stavu 1 istog člana Zakona, Fond PIO Crne Gore nije dužan istoj omogućiti pristup na traženi način.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 29.08.2016.godine upućen zahtjev za pristup informacijama kojim je od Fonda penzijskog i invalidskog osiguranja traženo da dostavi kopije svih analitičkih kartica svih računa za period od 15/08/2016. do 21/08/2016. Dokument treba da sadrži najmanje: broj konta/naloga, naziv korisnika budžeta (organa koji je/su uključeni u analitičku karticu), naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Navodi se da je dana 01.09.2016. godine Fonda penzijskog i invalidskog osiguranja dostavilo akt 01-2396/2 od 01.09.2016.godine kojim obavještava žalioca da je tražena informacija javno objavljena na zvaničnom sajtu organa. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, objavljena je nepotpuna analitička kartica koja ne sadrži podatke koji bi garantovali potpuni uvid u potrošnju budžetskih sredstava, tačnije ne sadrži podatke: izvor sredstava i broj konta. Na taj način prvostepeni organ je ograničio transpe rentnost i kontrolu potrošnje budžetskih sredstava, jer objavjeni dio informacija nije dovoljan za utvrđivanje činjenica kako se raspoređuju navedena sredstva u predizbornom periodu, pa nije moguće utvrditi da li je došlo do zloupotrebe državnih sredstava.Predmet našeg interesovanja jesu analitičke kartice iz kojih se jasno mogu vidjeti broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja, a što sadrži izvorni oblik analitičke kartice. Predlaže da Savjet Agencije poništi akt Fonda penzijskog i invalidskog osiguranja br. 01-2396/2 od 01.09.2016.godine i meritorno odluči .

Prvostepeni organ je dostavio odgovor na žalbu br. 01-2396/4 od 21.09.2016.godine u kojim navode da je Fond PIO Crne Gore u skladu sa članom 26 stav 2 Zakona o slobodnom pristupu informacijama obavijestio NVO MANS da je tražena informacija dostupna na internet stranici [www.fondpio.me](http://www.fondpio.me).U daljem se navodi da žalilac ne osporava datu informaciju već navodi da je ista nepotpuna, jer ne sadrži izvor sredstava i broj konta. Međutim, broj konta se nalazi u samom zaglavlju analitičke kartice, što se može i potvrditi samim uvidom u istu. Fond PIO shodno odredbama člana 28. Zakona o finansiranju političkih subjekata i izbornih kampanja, sedmodnevno na svojoj internet stranici objavljuje analitičke kartice koje sadrže nazive kolona za koje su dati podaci : broj dokumenta, stavku izdataka ( budžetsku poziciju ), naziv konta glavne knjige, naziv dobavljača, referencu plaćanja, iznos i datum plaćanja, što se može potvrditi uvidom na gore pomenutom sajtu. Sama forma analitičke kartice je kreirana u informacionom sistemu -SAP-u, koji koristi Fond PIO.Obzirom da ovim Zakonom, kao ni bilo kojim drugim aktom, nije propisana forma i sadržaj analitičke kartice koju je potrebno objaviti, Fond PIO je mišljenja da ovako dostupna informacija ni na koji način ne ograničava transparentnost i kontrolu potrošnje budžetskih sredstava.

Nakon razmatranja spisa predmeta, žalbenih navoda, odgovora na žalbu i neposrednog uvida na link prvostepenog organa http://www.fondpio.me/indexs/finansije.html na kom je objavljena tražena informacija zahtjevom za slobodan pristup informacijama br. 16/97566 i to: Analitička kartica za period od 15.08.2016.do 21.08.2016.godine, Savjet Agencije je našao da je žalba neosnovana.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je tražena informacija javno objavljena. Fond penzijskog i invalidskog osiguranja u zakonskom roku podnosiocu zahtjeva dostavila obavještenje 01-2396/2 od 01.09.2016.godine u kom se navodi da su tražene informacije javno dostupne na sajtu ovog organa, te je Savjet Agencije neposrednim uvidom na link http://www.fondpio.me/indexs/finansije.html utvrdio da je objavljena tražena informacija i to: Analitička kartica za period od 15.08.2016.do 21.08.2016.godine, te je Savjet Agencije našao da je žalba neosnovana. Savjet Agencije je utvrdio da je Fond penzijskog i invalidskog osiguranja pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dao jasno obavještenje gdje se može pronaći tražena informacija na internet stranici Fonda penzijskog i invalidskog osiguranja, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Fonda penzijskog i invalidskog osiguranja i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**